[pic] | EVROPSKA KOMISIJA |

Bruselj, 14.3.2011

COM(2011) 115 konč.

Priporočilo

SKLEP SVETA

o imenovanju evropske prestolnice kulture za leto 2015 v Češki republiki

EN

OBRAZLOŽITVENI MEMORANDUM

Sklep št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek evropske prestolnice kulture za leta 2007 do 2019[1] določa postopek imenovanja evropskih prestolnic kulture. V skladu s členom 2 tega sklepa bosta od leta 2009 dalje vsako leto dve mesti iz dveh držav članic imenovani za evropski prestolnici kulture v skladu z vrstnim redom iz Priloge k Sklepu. Leta 2015 sta do organizacije tega dogodka upravičeni Belgija in Češka republika.

Imenovanje evropskih prestolnic kulture leta 2015 poteka po naslednjem postopku.

Zadevni državi članici objavita razpis za oddajo prijav najpozneje šest let pred dogodkom. Izborni svet, ki ga sestavlja 13 neodvisnih strokovnjakov s področja kulture, se sestane na predizbornem sestanku najpozneje pet let pred dogodkom. Izborni svet prejete prijave oceni po merilih iz člena 4 Sklepa št. 1622/2006/ES in določi seznam mest v ožjem izboru, ki jih je treba dodatno oceniti, potem ko dopolnijo svoje prijave.

Devet mesecev po predizbornem sestanku vsaka izmed upravičenih držav članic skliče sestanek izbirnega sveta zaradi končnega izbora. Po obširni oceni mest v ožjem izboru na podlagi meril, določenih za to akcijo, svet priporoči eno mesto v vsaki upravičeni državi članici za naziv.

Na podlagi teh priporočil državi članici predlagata po eno mesto za evropsko prestolnico kulture in o tem najpozneje štiri leta pred predvidenim začetkom dogodka obvestita Evropski parlament, Svet, Komisijo in Odbor regij.

Evropski parlament lahko Komisiji pošlje svoje mnenje najpozneje tri mesece po prejemu predlogov za imenovanje.

Svet na podlagi priporočila Komisije uradno določi predlagani mesti za leto, za katerega sta bili predlagani.

V Češki republiki so prijavo za evropsko prestolnico kulture vložila tri mesta: Hradec Králové, Ostrava in Plzeň.

Na koncu dvofaznega izbornega postopka je bilo ugotovljeno, da projekt mesta Plzeň najbolje izpolnjuje cilje in merila dogodka iz člena 4 Sklepa št. 1622/2006/ES.

Zato je izborni svet v svojem poročilu iz septembra 2010 priporočil, da je gostitelj tega dogodka v Češki republiki za leto 2015 mesto Plzeň. Češka republika je ob koncu leta 2010 o tem imenovanju obvestila Evropski parlament, Svet, Komisijo in Odbor regij.

Evropski parlament je v začetku januarja 2011 Komisiji poslal pozitivno mnenje.

Izborni postopek v Belgiji se je zaključil pomladi 2010, Mons pa je bil imenovan novembra 2010.

Komisija zato v skladu s členom 9(3) Sklepa št. 1622/2006/ES Svetu predaja priloženo priporočilo za uradno imenovanje mesta Plzeň v Češki republiki za dogodek evropska prestolnica kulture za leto 2015.

Priporočilo

SKLEP SVETA

o imenovanju evropske prestolnice kulture za leto 2015 v Češki republiki

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Sklepa št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek evropska prestolnica kulture za leta 2007 do 2019[2] in zlasti člena 9(3) Sklepa,

ob upoštevanju priporočila Evropske komisije,

ob upoštevanju poročila izbornega sveta iz septembra 2010 o izbornem postopku za evropsko prestolnico kulture v Češki republiki,

ob upoštevanju naslednjega:

ob upoštevanju, da so v celoti izpolnjena merila iz člena 4 Sklepa št. 1622/2006/ES –

SPREJEL NASLEDNJI SKLEP:

Člen 1

Za „evropsko prestolnico kulture 2015“ je imenovan Plzeň v Češki republiki.

Člen 2

Ta sklep začne veljati dan po objavi v Uradnem listu Evropske unije .

V […],

Za Svet

Predsednik

[1] UL L 304, 3.11.2006, str. 1.

[2] UL L 304, 3.11.2006, str. 1.